**Suurin Subaru koskaan esiteltiin Los Angelesissa**

**Subarun uusin konseptiauto Viziv-7 Concept on esitelty Los Angelesin kansainvälisessä autonäyttelyssä Yhdysvalloissa. Viziv-7 Concept on suurin Subaru koskaan ja se paljastaa, miltä vuonna 2018 ensimmäisenä Pohjois-Amerikassa esiteltävä seitsemänpaikkainen tila-autouutuus voisi näyttää.**

Subaru Viziv-7 kuljettaa seitsemää henkilöä kolmella istuinrivillä. Kysymyksessä on kookkain Subaru-malli koskaan. Konseptiauton design perustuu Subarun uuteen Dynamic X Solid -muotokieleen ja auto on rakennettu japanilaisvalmistajan uudelle globaalille perusrakenteelle. Subaru Viziv-7 on ulkomitoiltaan ja sisätiloiltaan suurempi kuin tähän asti suurin Tribeca-maastoautomalli.

Subaru Viziv-7 konseptiauton tuotantoversio esitellään ensimmäisenä Pohjois-Amerikassa, jossa tämän kokoluokan autojen kysyntä on maailmanlaajuisesti vilkkainta. Lanseeraus tapahtuu vuoden 2018 alussa.

**Subaru Viziv-7 mitat:**

**Pituus (mm):** 5 200

**Leveys (mm):** 2 030

**Korkeus (mm):** 1 860

**Akseliväli (mm):** 2 990

**Renkaat:** 265/55-21

**Lisätietoja/valokuvia/videomateriaalia: www.subaru-global.com/ms2016la**